**Országos mérések elemzése**

**A 2017-2018 tanév kompetencia mérési eredményei, mely 2019 májusában jelent meg**:

*A telephely létszámadatai*

**8. oszt:** (6 évf) 57 fő

**10. oszt:** (6 évf) 57 fő

**10. oszt:** (4 évf) 82 fő

**matematika:**

8. oszt: (6 évf) 1688 Az eredménye szignifikánsan magasabb az országos átlagnál

10. oszt: (6 évf) 1729 Az eredménye szignifikánsan magasabb az országos átlagnál

10. oszt: (4 évf) 1689 Az eredménye szignifikánsan magasabb az országos átlagnál

**szövegértés**

8. oszt: (6 évf) 1663 Az eredménye szignifikánsan magasabb az országos átlagnál

10. oszt: (6 évf) 1708 Az eredménye szignifikánsan magasabb az országos átlagnál

10. oszt: (4 évf) 1677 Az eredménye szignifikánsan magasabb az országos átlagnál

Úgy látszik, hogy idén nem érkezett be elég tanulói kérdőív, így a CSH Index nem volt mérhető az egész telephelyre.

A telephely eredménye a tanulók korábbi eredményének tükrében

A telephely eredménye nem különbözik szignifikánsan a korábbi eredmények alapján várhatótól, kivétel a 8. osztályos matematika javulása. Ennek örültünk nagyon, mert ezekben az adatokban látható, hogy az iskola által hozzáadott érték tükröződik az eredményekben.

A telephely eredménye az eddigi kompetenciamérésekhez viszonyítva**:**

A telephely 2018. évi eredménye nem különbözik szignifikánsanaz előző 5 év eredményeitől, tehát sajnos fejlődés nem tapasztalható, kivétel a 8. osztályos matematika javulása.

Az alapszintet el nem érő tanulók aránya általában az országos szint alatt van, a hasonló iskolatípusokkal összehasonlítva elég egyező.

A minimum szintet el nem érő tanulók aránya mindenhol az országos szint alatt van, általában annak a fele, de a megfelelő képzéstípussal kb. egyezik.Kivétel a 6 évfolyamos képzésben 8. osztályban szövegértésben nincs ilyen diák. Ez az adat viszont látványosan javult az előző évhez képest, mégis csak jobb a most mért „gyerekanyag”.

**Összességében megállapítható egyfajta javulás** a tavalyi eredményekben, hogy idén is folytatódik-e, ezt majd csak jövő februárban tudjuk meg.

***idegen nyelvi* kompetenciamérés**

A **8. évfolyamon május 21-én volt.** 51 fő írta meg összesen, ebből 43 fő angolt, 8 fő németet tanul. Új lépés volt az eredmények javítása érdekében az előző két tanévben, hogy a 7. és 8. osztályban is megemeltük az angol és német nyelv óraszámát hetente eggyel, hogy az év végi kompetenciamérés jobban sikerüljön a tavalyinál. Ennek már tavaly is és idén is látszik az eredménye.

Itt két dolgot vizsgálunk náluk. Egyrészt, hogy a diákok hány %-a írta 60 %-ra vagy afelett a dolgozatát, másrészt mennyi volt a csoport összesített %-os eredménye.

Míg **angolból** három éve a diákoknak csak 42 %-a írt megfelelő, azaz 60 % feletti eredményt, két éve már a 80 %, azt mondhatjuk, hogy kétszer annyi. Egy éve 60 % feletti eredményt77,5 % írt, de javulás volt, mert az átlaguk 84 %. Az egész évfolyam angol átlaga 75,2 %. Idén 43 fő írt angolból, ebből 4 fő 100 %-ot, **60 % feletti eredményt írt a diákok 84 %-a,** azaz 36 fő, ez javult, az **összes angolos átlaga 77 %,** ez is kicsit jobb, mint tavaly**.**

**Németből** lényegesen kevesebb diák ír felmérést, de nagy a javulás mérhető. Három éve 33 % írt 60 % felettit, két éve csak 25 %, de viszont jobbak lettek összességében a németesek eredményei, mint a előző évben. Tavaly már a diákok 76,5 %-a, **idén 60 %, feletti eredményt írt a diákok 100 %-a, ez már nagy javulás.** Az összes **németes átlaga 83,9 %.** A tavalyi átlag 69,7 % volt. Egy diák írt 100 %-os dolgozatot.

Örömmel láttuk a nyelvi eredmények javulását, s reméljük, hogy ez a folyamat nem fog megtorpanni. Úgy látjuk, hogy a nyelvi kompetencia mérések eredménye talán könnyebben javítható, mint a matematikai vagy szövegértési. Jónak tartjuk, hogy a nyelvi kompetenciamérést idén is a tanárok javították ki. Láttuk rögtön a diákok dolgozatát, s nem kellett az eredményekre közel egy évet várni.

**Fenntartónk is kiemelte, hogy jó eredményt ért el iskolánk, mivel a résztvevők több, mint 80 %-a megfelelt minősítést szerzett, azaz 60 % feletti eredményt ért el.**

A **lemorzsolódással veszélyeztetett diákjainkról**

A KIR-ben történt beszámoló alapján is látható, hogy 10 ilyen diákunk van, ez a tanulók 1,5 %-a. Igyekszünk ezek számát csökkenteni a rendszeres odafigyeléssel, korrepetálással, egyéni motivációval. Kollégáink meglátása alapján leginkább a motiváció hiány az eredménytelenség oka ezeknél a diákoknál, ezen igyekszünk javítani a jövőben.

A **NETFIT mérések**

Valamennyi testnevelő elvégezte a méréseket, feltöltötte a rendszerbe. Az eredmények láttán 10. osztályban látható egyfajta „elhízás”, lelassulás, addig az eredmények megfelelőek. Meglepő viszont, hogy a futási eredmények végig nagyon gyengék, pedig rengeteget futtatják őket házon belül és a sportudvarban is. Ebben a témakörben kell a testnevelő kollégáknak javítási megoldásokon gondolkodni.

**Érettségi, továbbtanulás**

Idén **127 fő 12. osztályos diák** volt, s a bizottságokban az előrehozott érettségit tevő a 10. és 11. osztályos tanulókkal együtt voltak. Az érettségikről röviden annyit lehet mondani, hogy **csak a végzős** **diákok átlaga 3,87**, sajnos kicsit romlott a tavalyi 3,94-hez képest Ennek oka, hogy sokan – kényszerből is – nekivágnak az emelt érettségiknek, s szinte nem hiszik el, hogy ott mennyivel rosszabb eredményt fognak elérni.

**Emelt szinten** 68 fő 74 érettségi tárgyból vizsgázott, **ez a diákok közel 54 %-a,** jelentősen több a tavalyi 31 %-nál. Összességében elmondható, hogy tanulóink zöme tisztességesen felkészült az érettségire. Szinte valamennyi elnök nagyon elismerően nyilatkozott a vizsgák szelleméről, hangulatáról, tanulóink jó neveltségi szintjét is kiemelték.